OpenLLM-France/wikimedia huggingface dataset:
# Eladio Jiménez Sánchez

Eladio Jiménez Sánchez (Ciudad Rodrigo, Salamanca, 10 de març de 1976) és un ciclista espanyol, professional des del 1998 i fins al 2009, quan fou sancionat per dos anys per haver donat positiu en un control antidopatge.

## Biografia

Jiménez va debutar com a professional el 1998 a l'equip Banesto, de la mà de José Miguel Echavarri i Eusebio Unzué. Els seus principals èxits esportius els aconseguí a la Volta a Espanya, en què guanyà tres etapes, els anys 2000, 2004 i 2005.
El 2006 es va veure implicat en l'Operació Port, sent identificat per la Guàrdia Civil com a client de la xarxa de dopatge liderada per Eufemiano Fuentes amb el nom en clau Eladio. Jiménez no fou sancionat per la Justícia espanyola en no ser el dopatge un delicte a Espanya en aquell moment, i tampoc va rebre cap sanció en negar-se el jutge instructor del cas a facilitar als organismes esportius internacionals (AMA, UCI) les proves que demostrarien la seva implicació com a client de la xarxa de dopatge.
El 2009, després d'haver guanyat una etapa a la Volta a Portugal, va donar positiu per EPO en un control antidopatge. Aquest fet li suposà una sanció de dos anys i 8.400 € de multa, i la posterior retirada.

## Palmarès

* 1996
** Vencedor d'una etapa de la Volta al Bidasoa
* 1997
** 1r a la Oñati Saria
* 2000
** Vencedor d'una etapa de la Volta a Espanya
* 2001
** Vencedor d'una etapa del Gran Premi CTT Correios de Portugal
* 2004
** Vencedor d'una etapa de la Volta a Espanya
** Vencedor d'una etapa de la Volta a Catalunya
* 2005
** 1r a la Bicicleta Basca i vencedor d'una etapa
** Vencedor d'una etapa de la Volta a Espanya
* 2006
** Vencedor d'una etapa al Trofeu Joaquim Agostinho
* 2007
** Vencedor de 2 etapes de la Volta a Portugal
** Vencedor d'una etapa al Trofeu Joaquim Agostinho
* 2008
** Vencedor d'una etapa del Circuit de Lorena
** Vencedor d'una etapa del Gran Premi International CTT Correios de Portugal

### Resultats a la Volta a Espanya

* 2000. 24è de la classificació general. Vencedor d'una etapa
* 2003. 48è de la classificació general
* 2004. 19è de la classificació general. Vencedor d'una etapa
* 2005. 36è de la classificació general. Vencedor d'una etapa

### Resultats al Giro d'Itàlia

* 2000. 46è de la classificació general

### Resultats al Tour de França

* 2001. 105è de la classificació general

## Referències

* ↑ «Informe de la Guardia Civil (Capítulo III)». Cadena SER, 12-07-2006. Arxivat de l'original el 2009-07-23. [Consulta: 12 març].
* ↑ «La UCI confirma la suspensión provisional de Marga Fullana» (en castellà). marca.com, 02-10-2010. [Consulta: 1r febrer 2012].
* ↑ «Eladio Jiménez no quiere saber nada del ciclismo» (en castellà). marca.com, 10-12-2009. [Consulta: 1r febrer 2012].

## Enllaços externs

* Fitxa a sitiodeciclismo.net
# Wolfenbüttel

Wolfenbüttel (A.F.I. [v̥ɔlfm̩ˈbʏtl̩] o [ˈv̥ɔlfm̩bʏtl̩]) és una ciutat de la Baixa Saxònia, a Alemanya, que el 1994 tenia 53.812 habitants. Està situada al sud del riu Oker, 10 km al sud de Braunschweig.

## Història

La primera menció que es coneix de la ciutat fou del 1118. Els primers habitatges probablement estaven limitats a una petita illa del riu Oker. La ciutat esdevingué la residència del duc de Brunswick el 1432. Durant els tres segles següents la ciutat esdevingué un centre artístic que va acollir personalitats com el compositor Michael Praetorius, el filòsof i científic Gottfried Wilhelm Leibniz o el poeta Gotthold Ephraim Lessing. Durant la Guerra dels Trenta Anys, va ser l'escenari de durs combats coneguts amb el nom de la batalla de Wolfenbüttel, del juny del 1641, quan els suecs, sota les ordres de Carl Gustaf Wrangel i el comte Hans Christoff von Königsmarck va derrotar els austríacs que estaven liderats per l'arxiduc Leopold I del Sacre Imperi Romanogermànic. El 1609 s'hi començar a publicar un setmanari del duc de Wolfenbüttel, anomenat Relation aller Fürnemmen und gedenckwürdigen Historien i que la majoria d'historiadors consideren que va significar l'inici de la història del periodisme. A partir del 1753, amb el trasllat de la residència del duc a Braunschweig, la ciutat perdé importància.

## Economia

Hi ha indústria conservera, s'hi fa maquinària i s'hi fabriquen aparells de ràdio i televisió. La ciutat també és coneguda perquè s'hi elabora el licor Jägermeister.

## Fills il·lustres

* Georg Frederick Lampe (1744-[...?]) tenor i compositor musical.

## Llocs destacats

* El palau de Wolfenbüttel, barroc, actualment és part d'una escola i els antics apartaments d'estat són oberts al públic com a museu.
* La Herzog August Bibliothek (HAB) és la biblioteca ducal fundada el 1572 i reconstruïda el 1886. Conté una de les més famoses i extenses col·leccions de llibres antics. Amb aproximadament 10.000 manuscrits, és especialment rica en obres medievals i incunables del segle xv i llibres relacionats amb la reforma luterana del XVI. Leibniz i Lessing hi treballaren com a bibliotecaris.
* La presó de Wolfenbüttel durant la Segona Guerra Mundial s'encarregava d'executar penes de mort dels delinqüents comuns alemanys culpables de petites faltes, així com de francesos i belgues. Entre d'altres hi foren guillotinats els resistents francesos Louis Toussaint i Louis Renard, i resistents belgues com Marguerite Bervoets, Louis Cartan i Théodore Lefebvre. Al terme municipal també hi ha un camp de treball forçat on es portaren els detinguts per formar part de minories ètniques, resistents a l'autoritat, o presoners de guerra soviètics.

## Referències

* 1 2 «Wolfenbüttel». Gran Enciclopèdia Catalana. Barcelona: Grup Enciclopèdia Catalana.
* ↑ «Palau de Wolfenbuettel». schloss-wolfenbuettel.de. schloss-wolfenbuettel. [Consulta: 27 gener 2014].
* ↑ «La prision de Wolfenbüttel». Le réseau Louis RENARD, 23-01-2008. Arxivat de l'original el 11 de novembre 2013 [Consulta: 27 gener 2014]. Arxivat 11 de novembre 2013 a Wayback Machine.
# Comarca d'Alfaro

La Comarca de Alfaro és una comarca de La Rioja, (Espanya), situada la regió Rioja Baixa, a la zona de Valle.
    Núm de municipis: 3
    Superfície: 253,17 $Km^{2}$
    Població (2007): 15.845 habitants
    Densitat: 6259 hab/$Km^{2}$
    Latitud mitjana: 42º 12' 47" nord
    Longitud mitjana: 1º 49' 12" oest
    Altitud mitjana: 310 msnm

## Municipis de la comarca

* Aldeanueva de Ebro
* Alfaro
* Rincón de Soto.
# Thorvald Ellegaard

Thorvald Ellegaard (Fangel, municipi d'Odense, 7 de març de 1877 - Copenhaguen, 27 d'abril de 1954) va ser un ciclista danès, que va córrer a principis de segle xx. Es dedicà al ciclisme en pista on fou un dels grans dominador mundials en velocitat. Va guanyar sis campionats del món, tres campionats d'Europa i nombroses competicions. Va competir fins als cinquanta anys i va ser guardonat amb l'Orde de Dannebrog.

## Palmarès

* 1898
** Campió de Dinamarca de Velocitat
* 1899
** Campió de Dinamarca de Velocitat
** 1r al Gran Premi de Copenhaguen
* 1900
** Campió de Dinamarca de Velocitat
* 1901
** Campió del món de velocitat
** 1r al Gran Premi de París
** 1r al Gran Premi de Copenhaguen
* 1902
** Campió del món de velocitat
** Campió d'Europa en Velocitat
** 1r al Gran Premi de Copenhaguen
* 1903
** Campió del món de velocitat
** Campió d'Europa en Velocitat
** 1r al Gran Premi de l'UVF
** 1r al Gran Premi de Copenhaguen
* 1904
** 1r al Gran Premi de Copenhaguen
* 1905
** 1r al Gran Premi de Copenhaguen
* 1906
** Campió del món de velocitat
** 1r al Gran Premi de Copenhaguen
** 1r al Gran Premi de Reims
* 1907
** 1r al Gran Premi de l'UVF
** 1r al Gran Premi de Copenhaguen
* 1908
** Campió del món de velocitat
** Campió d'Europa en Velocitat
* 1910
** 1r al Gran Premi de Copenhaguen
* 1911
** Campió del món de velocitat
** 1r al Gran Premi de París
** 1r al Gran Premi de Copenhaguen
* 1912
** 1r al Gran Premi de l'UVF
* 1914
** 1r al Gran Premi de Copenhaguen

## Enllaços externs

* Fitxa a memoire-du-cyclisme.eu
* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Hugo Gstrein

Hugo Gstrein fou un esquiador de fons austríac que va competir durant la dècada de 1930. En el seu palmarès destaca una medalla de bronze al Campionat del Món d'esquí nòrdic de 1933.

## Referències

* ↑ Resultats al Campionat del món d'esquí nòrdic (alemany)
# Juni Ciló

Juni Ciló (en llatí Junius Cilo) va ser un magistrat romà del segle i.
Era procurador del Pont Polemoniac durant el regnat de Claudi. Va portar a Claudi Mitridates II a Roma l'any 50 i va rebre les insígnies consulars. Dió Cassi diu que va ser governador de Bitínia. També explica que els habitants d'aquesta província es van queixar a Claudi que Ciló acceptava suborns, però Claudi no els va entendre a causa d'un refredat i quan va preguntar que havien dit al seu llibert Narcís, aquest li va dir que li donaven les gràcies pel govern de Ciló. Claudi, satisfet, li va allargar el govern per dos anys més.

## Referències

* ↑ [https://quod.lib.umich.edu/m/moa/acl3129.0001.001/763?rgn=full+text;view=image;q1=Cilo%2C+Ju+niusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 748. ]
# Egin

Egin ("Fer" en èuscar) va ser un diari basc d'informació general alineada ideològicament amb l'esquerra abertzale, editat principalment en llengua castellana però amb parts en basc. L'editava Orain SA, i la seva seu es trobava a Hernani. Orain SA també era l'empresa propietària de l'emissora de ràdio Egin Irratia, vinculada al diari.
El 14 de juliol de 1998 el jutge Baltasar Garzón va ordenar el tancament preventiu dels dos mitjans de comunicació i la detenció de diversos responsables d'Orain SA, ser acusats d'integració en banda armada. En la seva instrucció, el jutge considerava que l'empresa pertanyia a l'entramat d'ETA. El tancament del diari va provocar una protesta popular molt important, especialment al País Basc, però també en altres parts de l'Estat espanyol com Catalunya. El cas va formar part de la instrucció 19/98, un macrosumari contra l'esquerra independentista basca. De les 52 persones jutjades, 47 van ser condemnades. Deu persones del diari van ser condemnats: El director, la subdirectora (Teresa Toda) i vuit consellers. El seu director, Jabier Salutregui, fou condemnat a dotze anys de presó arran que l'Audiència Nacional vinculés el diari amb ETA. Salutregui va sortir de presó finalment el 2015. Toda va ser sentenciada a sis anys de presó i no va sortir de la presó fins a novembre de 2013.
Finalment, el 26 de maig de 2009, el Tribunal Suprem d'Espanya va deixar sense efecte el pronunciamiento relativo a la declaración de ilicitud de sus actividades y disolución de las entidades Orain SA, Ardatza SA, Hernani Inprimategia, Publicidad Lema 2000, Erigane SL, MC Uralde SL, Untzorri Bidaiak Ganeko, Grupo Ugao SL (Cuba) y Gadusmar SL, así como el comiso y liquidación de su patrimonio. Tot i això, ni el diari ni l'emissora de ràdio han estat posades en funcionament un altre cop, ja que l'empresa no disposa del capital suficient per a fer-ho i, a més, l'espai que ocupaven dins del mercat de la premsa basca ha estat ocupat pel diari Gara, creat quatre mesos després del tancament d'Egin.
Després d'aquest episodi, altres diaris o mitjans de comunicació com Ardi Beltza, Kale Gorria o Egunkaria també van ser tancats.

## Referències

* ↑ Lorente, Maties, Cas Egin: Informació entre Barrots. La Directa, 441, 2 de novembre de 2017
* ↑ «El Tribunal Supremo deja sin efecto la ilicitud de Orain y rebaja las condenas de los procesados en el sumario 18/98» (en castellà). Gara, 26-05-2009. Arxivat de l'original el 2009-05-29. [Consulta: 26 gener 2021].

## Vegeu també

* Sumari 18/98
* Gara
# Pudsey, el gos

Pudsey, el gos (originalment en anglès, Pudsey The Dog: The Movie) és una pel·lícula de comèdia familiar britànica d'imatge real en 3D del 2014 dirigida per Nick Moore, produïda per Simon Cowell, escrita per Paul Rose amb música de Simon Woodgate i protagonitzada pel gos Pudsey, del duet de ball Ashleigh i Pudsey, amb la veu original de David Walliams. S'ha doblat al català.
El repartiment inclou Jessica Hynes, John Sessions, Jim Tavaré i Izzy Meikle-Small. La pel·lícula va ser realitzada per Vertigo Films i Syco Entertainment, i es va estrenar al Regne Unit el 18 de juliol de 2014, després que inicialment s'havia d'estrenar el desembre de l'any anterior. La pel·lícula va rebre crítiques negatives i va guanyar 2,6 milions de lliures amb un pressupost de 2,5 milions de lliures.

## Repartiment

* David Walliams com a Pudsey (veu original)
* John Sessions com a Thorne
* Jessica Hynes com a Gail
* Izzy Meikle-Small com a Molly
* Malachy Knights com a Tommy
* Luke Neal com a Jack
* Luke Tittensor com a Will
* Lorraine Kelly com a gat (veu)
* Dan Farrell com a Ken i Finn
* Jim Tavare com a rescatador de gossos
* Peter Serafinowicz com Edward, el cavall (veu original)
* Olivia Colman com a Nelly, l'egua (veu original)
* Ashleigh Butler com a Anabella, la vaca (veu original)

## Referències

* ↑ «David Walliams to voice Britain's Got Talent dog in Pudsey: The Movie». Digital Spy. [Consulta: 23 December 2014].
* ↑ Mark Jefferies. «David Walliams to be voice of Pudsey the dancing dog in movie - Mirror Online». mirror, 04-09-2013. [Consulta: 23 December 2014].
* ↑ «Pudsey, el perro». Goita què fan ara, 2014. [Consulta: 11 novembre 2022].
* ↑ Pudsey the Dog: The Movie a la Base de dades de cinema en català
* ↑ «Pudsey - 2013 Vertigo Films production». Vertigofilms.com. [Consulta: 23 December 2014].
* ↑ «CBBC Newsround - Pudsey the dancing dog gets his own movie». CBBC Newsround. [Consulta: 23 December 2014].
* ↑ Peter Bradshaw. «Pudsey the Dog: The Movie review – a shame for everyone involved». The Guardian, 17-07-2014. [Consulta: 21 juliol 2014].
# Xénkursk

Xénkursk (en rus Шенкурск) és una ciutat de l'óblast d'Arkhànguelsk, a Rússia. Es troba a la vora dreta del riu Vaga, a 297 km al sud-est d'Arkhànguelsk i a 769 km al nord-est de Moscou.

## Història

Xénkursk apareix per primera vegada el 1315 en documents de negociants de Nóvgorod. Ivan el Terrible es refereix a aquest lloc com la ciutat del Vaga i l'incorporà a la seva oprítxnina. En aquella època hi havia una fortalesa i una residència del bisbe local.
Teodor I de Rússia cedí Xénkursk al seu cunyat, Borís Godunov, qui deixà la ciutat al seu gendre, Johan de Schleswig-Holstein. Els Romànov presentaren el districte al príncep Dmitri Trubetskoi com la seva vótxina. Després de morir, la ciutat tornà a la corona russa. El 1640-1643 el tsar ordenà la construcció d'una nova fortalesa a Xénkursk.
Caterina II de Rússia atorgà el títol de ciutat a Xénkursk el 1780.

## Referències

* ↑ Distàncies a vol d'ocell o distàncies ortodròmiques.

## Enllaços externs

* (rus) Informació sobre Xénkursk
* (rus) Mapes topogràfics
# Cine Manelic

El Cine Manelic era una sala modesta del barri de Sants, ubicada al carrer Sant Jordi, núm.13-15. Disposava de 500 localitats en platea i funcionà entre 1930 i 1939, quan hagué d'adoptar el nom d'Albéniz per imperatiu legal després de la Guerra Civil.
En la seva primera època es projectà per esdevenir un cinema de referència al barri, en el qual s'havien de projectar les darreres novetats amb totes les comoditats possibles, fins i tot butaques preferents.
Durant la República i la Guerra Civil s'hi van fer diversos actes de naturalesa política, com ara mítings polítics o assemblees. Ja com a Albéniz, oferia sessions de cinema de reestrena, amb còpies desgastades d'escassa qualitat, i acabà perdent la rellevància de què podia haver gaudit anteriorment. Tancà finalment les portes l'any 1965.

## Referències

* ↑ MUNSÓ CABÚS, Joan. Els cinemes de Barcelona. Barcelona: Proa, 1995.
# Thorvald Nicolai Thiele

Thorvald Nicolai Thiele (1838-1910) va ser un astrònom i matemàtic danès conegut pels seus treballs en estadística i ciència actuarial.

## Vida i Obra

El seu pare, Just Mathias Thiele, era bibliotecari del rei Cristià VIII de Dinamarca i director del Gabinet d'Estampes; per això tenia forces relacions amb els cercles literaris del país. La seva amistat amb l'escultor Bertel Thorvaldsen va fer que bategés el seu fill amb el nom de Thorvald.
Thiele va estudiar a la Universitat de Copenhaguen on es va doctorar el 1866 amb un treball sobre el moviment de l'estrella doble Porrima de la Constel·lació de la Verge. El 1875 va ser nomenat professor d'astronomia i director de l'observatori de la universitat de Copenhaguen, càrrecs que va mantenir fins a la seva jubilació el 1907. Com que tenia un fort astigmatisme no podia fer observacions astronòmiques i va centrar el seu interès en les matemàtiques.
Thiele va ser impulsor de la fundació de la societat d'assegurances danesa Haifna (1872), de la Societat Danesa de Matemàtiques (1873) i de la Societat Actuarial Danesa (1901). Va ser director actuari de l'empresa Haifna, on va coincidir amb el matemàtic i actuari Jørgen Pedersen Gram, amb qui va establir una forta amistat. També va ser un gran aficionat als escacs i membre actiu del Club d'Escacs de Dinamarca.
Va ser autor d'una cinquantena de treballs, entre ells dues monografies sobre inferència estadística i una altra sobre teoria de la interpolació. Els altres treballs seus importants versen sobre ciència actuarial, astronomia i anàlisi numèrica.

## Referències

* ↑ Zichová, 2010, p. 30.
* ↑ Lauritzen, 2002, p. 2.
* ↑ Zichová, 2010, p. 31.
* ↑ Lauritzen, 2002, p. 6.
* ↑ Lauritzen, 2002, p. 201.
* ↑ Zichová, 2010, p. 32.

## Bibliografia

* Lauritzen, Steffen L. Thiele: Pioneer in Statistics (en (anglès)). Oxford University Press, 2002. ISBN 0-19-850972-3.
* Zichová, Jitka «Thorvald Nicolai Thiele - dánský statistik a aktuár» (en (txec)). Pokroky matematiky, fyziky a astronomie, Vol. 55, Num. 1, 2010, pàg. 30-42. ISSN: 0032-2423.

## Enllaços externs

* O'Connor, John J.; Robertson, Edmund F. «Thorvald Nicolai Thiele» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Nielsen, Axel V. «Thiele, Thorvald Nicolai». Complete Dictionary of Scientific Biography, 2008. [Consulta: 4 juliol 2017].
# Hugo Horiot

Hugo Horiot (Dijon, 3 d'agost de 1982) és un escriptor, comediant i activista per la dignitat de les persones autistes. No-verbal durant la primera infància, és testimoni de la seva evolució com a persona amb autisme.
Autor de L'empereur, c'est moi (L'emperador, sóc jo, 2013), també és el fill de Françoise Lefèvre, autora dels llibres Surtout ne me dessine pas un mouton (Sobretot no em dibuixis una ovella, 1995) i Le Petit Prince Cannibale (El petit príncep caníbal, 1990) que explica la seva relació amb el seu fill. El març de 2018, va publicar l'assaig i manifest Autisme: j'accuse! (Autisme, jo acuso!, 2018).

## Biografia

Hugo Horiot va néixer amb el nom de Julien Hugo Horiot, però va canviar el seu nom als 6 anys per «matar en ell el dictador». Va pronunciar les seves primeres paraules a l'edat de sis anys, i l'any 2000 va ingressar al Teatre del dia d'Agen. Obté el 2013 el Prix Paroles de patients (Premi Paraules de pacients).
El març de 2017, en reacció a les declaracions de François Fillon sobre l'autisme, va proposar la seva candidatura a les eleccions presidencials com a candidat pel partit de la neurodiversitat, massa tard per esperar obtenir la quantitat de patrocinis necessaris. El seu eslògan era «un destí per a tots».

## Obres

* Coautor de Le handicap par ceux qui le vivent, Érès, 2009.
* L'empereur, c'est moi, L'Iconoclaste, 2013.
* Adaptació teatral de L'empereur, c'est moi, 2014.
* Carnets d'un imposteur, L'Iconoclaste, 2016.
* Autisme: j'accuse!, L'Iconoclaste, 2018.

## Filmografia

Hugo Horiot també ha aparegut en documentals com:
* 2014: Mon univers à part de Sophie Robert

## Distincions

* 2013 : Prix Paroles de patients per L'empereur, c'est moi.

## Referències

* ↑ «Hugo Horiot: la sagesse d'un autiste devenu comédien» (en francès). rcf.fr. Arxivat de l'original el 2017-03-23. [Consulta: 19 juliol 2018].
* ↑ «On n'est pas couché - Hugo Horiot 30 novembre 2013» (en francès). youtube.com, 26-12-2013.
* ↑ Larminat, Astrid De «Hugo Horiot, autoportrait d'un ancien autiste» (en francès). Le Figaro, 11-04-2013. ISSN: 0182-5852.
* ↑ «Lettre ouverte d'Hugo Horiot: Madame Églantine Éméyé, je suis autiste. Votre fatalisme nous condamne» (en francès). leplus.nouvelobs.com.
* ↑ «Poetische Abrechnung eines Autisten - Weit weg von dieser Welt» (en alemany). deutschlandradiokultur.de.
* ↑ Auffret-Pericone, Par Marie «Hugo Horiot, autoportrait d'un enfant en colère» (en francès). La Croix, 02-09-2013. ISSN: 0242-6056.
* ↑ «Journée mondiale de l'autisme: Hugo Horiot, un autiste devenu acteur de sa vie» (en francès). 20minutes.fr: 20 minutes, 31-03-2013.
* ↑ «Autisme: Hugo Horiot n'a pas parlé «jusqu'à l'âge de 6 ans»» (en francès). Lci.tf1.fr, 02-04-2015.
* 1 2 Le prix Paroles de patients 2013 remis à Hugo Horiot (francès)
* ↑ «Hugo Horiot 2017» (en francès). www.hugohoriot.com. Arxivat de l'original el 2017-03-25. [Consulta: 19 juliol 2018].

## Enllaços externs

* Pàgina oficial
# Kalki

Kalki (en devanagari कल्कि) és, segons la tradició hindú, el darrer avatar de Vixnu que encara està per arribar.
Segons el Bhagavata purana, Kalki vindrà al final de l'era de Kali Yuga muntant un cavall blanc i brandint una espasa per a matar tota la humanitat, que estarà completament degradada, i així iniciar una nova era de la veritat.

## Referències

* ↑ Agni Purana, p. 16.7–9.
* ↑ Agni Purana, p. 16.10.
# Starítskoie

Starítskoie (en rus: Старицкое) és un poble de l'óblast de Saràtov, a Rússia, segons el cens del 2015 tenia 426 habitants. Pertany al districte municipal d'Engels.

## Referències

* ↑ «МБОУ «ООШ п. Лощиный». Историческая справка о селе». Arxivat de l'original el 2016-03-06.
* ↑ «Указ Президиума ВС РСФСР от 19 октября 1984 года: О ПЕРЕИМЕНОВАНИИ НЕКОТОРЫХ НАСЕЛЕННЫХ ПУНКТОВ В САРАТОВСКОЙ ОБЛАСТИ». Arxivat de l'original el 2016-03-07.